# RÁTKAI MÁRTON KLUB

# 1113. Budapest Zsombolyai u.6. 1113. Budapest Zsombolyai u.6

# T.:3433-880 T.:344-50000

E-mail: ratkaiklub@mail.datanet.hu [www.tit.hu](http://www.tit.hu), info@tit.hu

[www.ratkaimartonklub.hu](http://www.ratkaimartonklub.hu)

**2016. szeptemberi műsorai**

**Radnóti Mikós: A mécsvirág kinyílik**

A mécsvirág kinyílik
s a húnyó láthatárnak
könyörg a napraforgó;
a tücskök már riszálnak,
odvában dong a dongó
s álmos kedvét a bársony
estében égre írta
egy röppenő pacsirta;
s ott messzebb, kint a réten,
a permeteg sötétben
borzong a félreugró
nyulak nyomán a fűszál,
a nyír ezüstös ingben
immár avarban kószál,
s holnap vidékeinken
újból a sárga ősz jár.

1943. augusztus 26.

*Tisztelt Klubtagunk! Kedves Vendégünk!*

*Elmúlt a nyár, és immár új, teljes évadot kezdünk. Megváltozott helyszín és kevesebb vagy más lehetőségek állnak a klub rendelkézésére. Míg tavasszal szerdánként találkozhattunk most már ismét a csütörtök a „mi napunk”. Reméljük, ezzel több vendégünk jön el a klub új helyére /Budapest X.Zsombolyai u.6./ Szeretnénk a régi, már megszeretett műsorok mellett újakat is kínálni. Terveink között tanfolyamok és ismeretterjesztő előadások is szerepelnek. Várjuk tehát a klubtagokat, az érdeklődőket és kérjük a klub támogatóit, hogy hívják barátaikat, ismerőseiket a klubba.*

**8-án /csütörtökön/ du. 6 órakor:**

**A MESTER ÉS TANÍTVÁNYAI**

**KESZTYŰS FERENC** háromszoros nemzetközi ezüstérmes, egyszeres nemzetközi bronzérmes, Búza Barna-díjas grafikus és festőművész és a Kesztyűs Nemzetközi M űhely művészeinek kiállítását megnyitja:

Szendi Horváth Éva újságíró, a Diplomata Magazin munkatársa és a Budapesti Divat főszerkesztő helyettese.

Kiállító művészek: Patricio Baeza, Takács Zsóka, Dávid György, Réthy Arnold, Siklósi Ágnes, Serdült Erika, Molnár Edit, dr. Békesi Zsófia, Kesztyűs Tibor, Rigó Tibor.

Közreműködik: Dévaí Nagy Kamilla és a növendékei

dr Kesztyűs Ferenc és dr. Nagy József Kossuth- és Eötvös-díjas, az Európai Tudományos és Művészeti Akadémia professzora bemutatja a SziloKing művészfestéket.

A belépés díjtalan!

A kiállítás megtekinthető szeptember 30-ig előzetes bejelentkezés alapján.

**15-én /csütörtökön/ du. 6 órakor:**

**Három tenor és egy szoprán**

**Az Opera Nagykövete program keretében.**

Ma este itt a „mostban” Önöknek énekel Rómából (Caracallából) 1990-ből:

**Luciano Pavarottai, Placido Domingo és Jose Carreras**

Budapestről a „mostból” **Ardo Mária** a Magyar Állami Operahzáz magánékese zongorán kísér: Csányi Váléria.

A műsorban G. Puccini, G. Verdi, L. Bernstein, ifj.Johann Strauss, Augustin Lara, Lehár Ferenc, Huszka Jenő, Kálmán Imre művek hangzanak el.

A belépés díjtalan!

**19-én /hétfőn/ du. 5 órakor:**

**DUNATÁJ MOZI**

Szakály István: ELFELEDVE - Gömöri freskók I-II. - 2003, 52 perc,

Operatőr: Balog Gábor, Váradi Gábor, szakértő: Tököly Gábor

Könyvek böngészése

Büfé: ki mit hoz, azt kínál.

A TIT Stúdió Egyesülettel, a Magyar Múvelődési Társasággal, a Dunatáj Alapítvánnyal közös rendezésben.

A belépés díjtalan!

**23-án /pénteken/ du. 6 órakor:!!!!!!!!**

**St. Martin baráti klub sok zenével és meglepetéssel.**

A klub havonta várja a művészt szerető közönséget.

**26-án /hétfőn/ du. 5 órakor:**

**DUNATÁJ MOZI**

Balogh Zsolt: A SZELLEM NAPVILÁGA – Volt egyszer egy Közgyűlés 2005.

58 perc,

Operatőr: Bodnár Imre, szerkesztő-riporter: Domonkos László.

Könyvek böngészése

Büfé: ki mit hoz, azt kínál.

A TIT Stúdió Egyesülettel, a Magyar Múvelődési Társasággal, a Dunatáj Alapítvánnyal közös rendezésben.

A belépés díjtalan!

**29-én /csütörtökön/ du. 6 órakor:**

**Folyóirat és könyvbemutató**

**A Nekünk Nyolc című folyóiratot bemutatják** a lap szerzői, akik műveikből felolvasnak: Payer Imre, Miszlai Gyula, Gede Márton, Halasi László Antal, Bátai Tibor, Bak Rita. Bárdos Attila, Debreceni György és a lap további szerzői. A lap volt főszerkesztőjének műveit lánya, Bárdos Yvette olvassa fel.

**Kántás Balázs: Sansztalan sanzonok című kétnyelvű kötetét** a Hochroth Kiadó vezetője, egyben a  kötet fordítója, Bak Rita mutatja be, majd a szerző olvas fel verseiből.

A folyóirat és a kötet a helyszínen megvásárolható!

KÖZLEMÉNYEK

**Kedves Klubtagok és Vendégek!**

Folytatjuk az **Aktív aranykor** programot.

***Legyen fitt a hétvége:***

Minden **vasárnap du. 6-7**-ig várja a mozogni vágyókat, fiatalokat és idősebbeket egyaránt, a **Jóga Stúdió /Bp. XIII. Visegrádi u.23/** „kíméletes” és megértő edzővel. Részvételi díj alkalmanként 1000- Ft, mely a helyszínen fizetendő.

**Kedvezmény klubtagoknak!**

**Az ARC Stúdió natúr kozmetika 10% árengedményt ad a klubkártyát felmutatóknak, egyszeri alkalommal, a kezelés végösszegéből. Bejelentkezés telefonon.** /ARC Stúdió 1068. Budapest Benczúr utca 12. T: 20/9378-002/

A Rátkai Márton Klub kulturális egyesület működését az Emberi Erőforrások Minisztérium, a Művészeti Szakszervezetek Szövetsége, a Területi Művelődési Intézmények Egyesülete, a LOOK Gallery, és a TIT Stúdió Egyesület támogatja.

Médiatámogató a KONTAKT Rádió, Hatoscsatorna és a Civil TV11.

 



